ທ່ານໂອບາມາ ເດີນທາງໄປເຄົາລົບ ສົບທະຫານ 30 ຄົນ ທີ່ຖານທັບໂດເວີ
ທ່ານໂອບາມາໄປຮ່ວມໃນພິທີໃຫ້ກຽດ ແກ່ທະຫານອະເມຣິກັນ 30 ຄົນ ແລະທະຫານອັຟການີສຖານ 8 ຄົນ ທີ່ເສຍຊີວິດ ໃນຍົນເຮລິຄອບເຕີຖືກຍິງຕົກ ທີ່ອັຟການີສຖານ.
ປະທານາທີີບໍດີສະຫະລັດ ທ່ານ ບາຣັກ ໂອບາມາ ໄດ້ເດີນທາງໄປປະກອບພິທີອັນເຄ່ງ ຂຶມ ທີ່ຖານທັບອາກາດ ໂດເວີ ໃນລັດເດລາແວ ທາງພາກຕາເວັນອອກຂອງສະຫະລັດ ໃນວັນອັງຄານວານນີ້ ເພື່ອໃຫ້ກຽດແກ່ທະຫານອະເມລິກັນ 30 ຄົນ ແລະທະຫານອັຟກາ ນີສຖານ 8 ຄົນ ທີ່ເສຍຊີວິດໃນເຫດຍົນເຮລິຄອບເຕີຕົກ ໃນອັຟການນີສຖານນັ້ນ ທ່ານ ໂອບາມາ ໄດ້ສະແດງຄວາມເຄົາລົບສົບຂອງພວກທະຫານທີ່ເສຍຊີວິດເຫລົ່ານັ້ນ ຊຶ່ງໂຮມທັງທະຫານໜ່ວຍລົບພິເສດຂອງກອງທັບເຮືອ ຫລື Navy SEALs ທີ່ສົບທັງໝົດ ຖືກນໍາກັບມາຍັງສະຫະລັດໂດຍຍົນບັນທຸກສິນຄ້າທະຫານສອງລໍາ ທໍານຽບຂາວກ່າວວ່າ ໃນເວລາຕໍ່ມາທ່ານໂອບາມາ ໄດ້ພົບປະກັບຄອບຄົວ ແລະເພື່ອນມິດ 250 ຄົນຂອງຜູ້ເສຍຊີວິດ ທີ່ໄດ້ມາໂຮມກັນຢູ່ທີ່ຖານທັບດັ່ງກ່າວ ແລະທ່ານໄດ້ສະແດງ ຄວາມເສົ້າສະຫລົດໃຈ ແລະຮູ້ບຸນຄົນຕໍ່ການເສຍສະຫລະຂອງພວກທະຫານດັ່ງກ່າວ ພິທີຕ້ອນຮັບການເດີນທາງມາເຖິງຂອງສົບທະຫານ ທີ່ລັດເດລາແວເມື່ອວັນອັງຄານວານນີ້ ບໍ່ໄດ້ເປີດໃຫ້ສື່ມວນຊົນໄປເອົາຂ່າວ ທໍານຽບຫ້າແຈ ຫລື ແພນຕາກອນ ກ່າວວ່າ ເນຶ່ອງ ຈາກທາງກອງທັບຍັງບໍ່ສາມາດພິສູດຊີ້ຕົວສົບພວກເຄາະຮ້າຍໄດ້ເທື່ອ ໂຮມທັງພວກ ທະຫານອັຟການີສຖານນັ້ນນໍາ ພວກພີ່ນ້ອງໃກ້ຊິດຂອງຜູ້ເສຍຊີວິດ ຈຶ່ງບໍ່ສາມາດທີ່ຈະ ອະນຸຍາດ ໃຫ້ພວກນັກຂ່າວມາເອົາຂ່າວພິທີເຄຶ່ອນຍ້າຍສົບໄດ້ ສົບຂອງໜ່ວຍທະຫາກ້າຕາຍອັຟການີສຖານທັງເຈັດຄົນ ແລະນາຍພາສານຶ່ງຄົນ ຈະຖືກສົ່ງ ກັບຄືນໄປຍັງອັຟການີສຖານ ຫລັງຈາກການພິສູດຊີ້ຕົວສົບສໍາເລັດລົງແລ້ວ